Bakonycsernye Község Önkormányzat Képviselő-testületének

21/2015. (XI.26.) önkormányzati rendelete

a talajterhelési díjról és környezetvédelmi alapról

Bakonycsernye Község Önkormányzat Képviselő-testülete a környezetterhelési díjról szóló 2003. évi LXXXIX törvény 26§ (4) bekezdésében, a környezet védelmének általános szabályairól szóló 1995. évi LIII. törvény 58. § (1) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX törvény 13.§ (1) bekezdés 11.) pontjában meghatározott feladatkörébe eljárva, a környezet védelmének általános szabályairól szóló 1995. évi LIII. törvény 48.§ (3) bekezdésében biztosított véleményezési jogkörében eljáró Fejér Megyei Kormányhivatal Környezetvédelmi és Természetvédelmi Főosztály véleményének kikérésével, a Fejér Megyei Önkormányzat állásfoglalásával a következőket rendeli el:

1. Általános rendelkezések

1.§ (1) E rendelet személyi hatálya a környezetterhelési díjról szóló 2003. évi LXXXIX. törvény (Ktd.) 2. § a) pontjában meghatározott kibocsátóra terjed ki.

(2) E rendelet tárgyi hatálya a (Ktd.) 2.§ b) pontjában és 3. § c) pontjában meghatározott talajba juttatott szennyvízre terjed ki.

(3) E rendelet területi hatálya kiterjed Bakonycsernye község közigazgatási területén minden kibocsátóra, akit a 1.§ (4) bekezdése alapján talajterhelési díjfizetési kötelezettség terhel.

(4) A talajterhelési díjfizetési kötelezettség a Ktd. 11.§ (1) bekezdésében meghatározott kibocsátót terheli.

(5) Nem terheli díjfizetési kötelezettség a Ktd. 11.§ (2) bekezdésében meghatározott kibocsátót.

2. A talajterhelési díj megállapítása

2.§ (1) A talajterhelési díjat kibocsátónak kell megállapítania, bevallania és megfizetnie a Ktd. 16.§ és 17.§-ban meghatározottak szerint.

(2) A talajterhelési díjat a kibocsátó a Ktd. 12.§(1)-(3) bekezdésében foglaltak figyelembevételével állapítja meg.

(3) A talajterhelési díj számításának részletes szabályait e rendelet 1. melléklete határozza meg.

3.§ Mérési lehetőség hiányában az átalány mértékét az állami tulajdonú közüzemi vízműből szolgáltatott ivóvízért, illetőleg az állami tulajdonú közüzemi csatornamű használatáért fizetendő díjakról szóló 47/1999. (XII.28.) KHVM rendelet 3. számú melléklete szerinti vízfogyasztás alapulvételével kell megállapítani.

4.§ A kibocsátó a talajterhelési díj alapját jogosult csökkenteni a Ktd. 14. §-ában meghatározott igazoltan elszállított szennyvíz mennyiségével.

**A talajterhelési díj bevallása**

5.§ A kibocsátó a talajterhelési díj bevallási kötelezettségét az önkormányzati adóhatóságok által rendszeresíthető bevallási, bejelentési, bejelentési nyomtatványok tartalmáról szóló 35/2008. (XII.31.) PM rendelet 9. melléklete szerinti nyomtatvány kitöltésével és Bakonycsernye község jegyzőjéhez történő benyújtásával teljesíti.

**Mentességek esetei, eljárási szabályok**

6.§ (1) Mentes a talajterhelési díj megfizetése alól az a kibocsátó, aki

a) azon ingatlan tekintetében, amelyen kizárólag kerti csapot üzemeltet.

b) az építkező telektulajdonos, az épület használatba vételének kiadásáig,

c) az a kibocsátó, akinek az éves kibocsátott vízmennyisége nem haladja meg a 10m3-t.

(2) Az (1) a) pontja szerinti mentesség fennállásához az ivóvíz szolgáltató igazolása szükséges.

(3) Az (1) b) pontja szerinti mentesség fennállásához az építésügyi hatóság által kiadott építési engedély bemutatása szükséges.

7.§ Kibocsátó a mentességek igénybevételére való jogosultságáról a bevallással egyidejű e rendelet 2. melléklete szerinti nyomtatvány kitöltésével és a 6.§-ban meghatározott igazolások csatolásával nyilatkozik.

8.§ Kibocsátó a talajterhelési díjat a bevallással egyidejűleg készpénz átutalási megbízással, a Bakonycsernye Község Önkormányzat talajterhelési díj beszedési számla Bakonycsernye megnevezésű 11736044-15362137-03920000 számú számlájára fizeti be.

9.§ (1) A Bakonycsernye Község közigazgatási területén ivóvíz közszolgáltatást ellátó közüzemi víz- és csatornaszolgáltató a tárgyévet megelőző évi

a) a műszakilag rendelkezésre álló közcsatornára á nem kötött ingatlanokról,

b) a közcsatornára történő év közbeni ingatlan rákötésekről és azok időpontjáról,

c) vízfogyasztásukról,

d) locsolási célú felhasználásukról, ha locsolási vízmérővel rendelkeznek,

ingatlanonkénti bontásban tárgyév március 1. napjáig adatot szolgáltat Bakonycsernye Község jegyzőjének.

(2) A Bakonycsernye Község közigazgatási területén nem közművel összegyűjtött háztartási szennyvíz elszállítását végző közszolgáltató a tárgyévet megelőző évben elszállított szennyvíz mennyiségéről ingatlanonkénti bontásban tárgyév március 1. napjáig adatot szolgáltat Bakonycsernye Község jegyzőjének.

(3) A talajterhelési díj megállapításával összefüggő személyes adatokat a kibocsátó azonosítására, a bevallások ellenőrzésére használja fel az önkormányzati adóhatóság.

10.§ Bakonycsernye Község jegyzője a kibocsátók által benyújtott bevallásokat, teljesített befizetéseket az adatszolgáltatók által csatolt a mentességek, kedvezmények igénybevételére jogosító iratok alapján az adózás rendjéről szóló 2003. évi XCII. törvényben foglaltak szerint ellenőrzi.

11.§ (1) Bakonycsernye Község Önkormányzata környezetvédelmi alapot hoz létre.

(2) A talajterhelési díj a környezetvédelmi alap bevételét képezi.

(3) A talajterhelési díjból származó bevételt az önkormányzat a Ktd. 21./B. § (2)-(3) bekezdésében meghatározott célokra használja fel. A felhasználásról a költségvetés elfogadásával egyidejűleg rendelkezik.

12.§ (1) Ez a rendelet 2016. január 1-én lép hatályba.

(2) Hatályát veszti a környezetvédelmi alap létrehozásáról, valamint a talajterhelési díjról szóló 27/2004.(VII.15.) önkormányzati rendelet.

(3) Hatályát veszti a környezetvédelmi alap létrehozásáról, valamint a talajterhelési díjról szóló 27/2004.(VII.15.) önkormányzati rendelet módosításáról szóló 5/2005.(VI.1.) önkormányzati rendelet.

(4) Hatályát veszti a környezetvédelmi alap létrehozásáról, valamint a talajterhelési díjról szóló 27/2004.(VII.15.) önkormányzati rendelet módosításáról szóló 23/2012.(XI.30.) önkormányzati rendelet.

Turi Balázs Fidrich Tamásné

polgármester jegyző

Kihirdetési záradék:

Ezen rendelet 2015. november 26-án kihirdetésre került: Fidrich Tamásné

jegyző

1. melléklet a 21/2015.(XI.25.) számú rendelethez

A talajterhelési díj számításának részletes szabályai

A talajterhelési díj mértéke: TTD=ExAxT

TTD: a fizetendő éves talajterhelési díj

E: az egységdíj (Ft/m3)

A: a díjfizetési alap (m3)

T: a település közigazgatási területére vonatkozó, a felszín alatti víz állapota szempontjából megállapított területérzékenységi szorzó (1,5)

1. melléklet a 21/2015.XI.25.) számú rendelethez

NYILATKOZAT TALAJTERHELÉSI DÍJFIZETÉS MENTESSÉGÉRE

1. Mentességgel érintett ingatlant adatai:

8056 Bakonycsernye, …………………………………út/utca……………házszám/hrsz.

1. Alulírott

név:………………………………………………………

lakcím:…………………………………………………..

kibocsátó nyilatkozom, hogy az 1. pontban meghatározott ingatlan tekintetében a Rendelet 6.§ (1) bekezdés

a) pontja szerint,

b) pontja szerint,

c) pontja szerint

vagyok jogosult a mentesség igénybevételére.

Bakonycsernye, 20…….hó………….nap

……………………………..

kérelmező

Melléklet:

* Ívóvíz szolgáltató igazolása vagy,
* Építésügyi hatóság igazolása

(A megfelelő pont aláhúzandó)